Държавен вестник, бр. 102, 2009 г., стр. 67

БРОЙ  102	
Д Ъ Р Ж А В Е Н  В Е С Т Н И К 	
СТР.  67  
протоколи за лечение. Основните диагностични 
процедури (отделните кодове и рубриките към 
тях) са посочени в приложение № 24 „Различни 
диагностични процедури по МКБ 9-КМ“.
Чл. 210. Документ № 2 е задължителен за всяка 
КП с оперативна дейност.
Чл. 211. Документ №  4 „Информация за 
пациента“ се предоставя на пациента (родител/
настойник/попечител).
Чл. 212. Документ № 1 и документ № 2 се 
прикрепват към лист „История на заболяването“ 
(ИЗ) на пациента и стават неразделна част от него. 
Чл. 213. Документиране в хода на хоспита­
лизацията:
1. в диагностично-консултативния блок/приемен 
кабинет (ДКБ/ПК) се води журнал с лични данни 
на преминаващите през ДКБ/ПК ЗЗОЛ;
2. хоспитализацията на пациента се документира 
в „ИЗ“ и в част II на „Направление за хоспита­
лизация“ (бл. МЗ-НЗОК № 7);
3. в медицинската документация „История на 
заболяването“ (ИЗ) се отразяват дата и час на 
постъпването на ЗЗОЛ в лечебното заведение – из­
пълнител на болнична помощ;
4.  изпълнението на диагностично-лечеб­
ния алгоритъм задължително се документира в 
„История на заболяването“ , а в документ № 1, 
който е неразделна част от ИЗ – и процедурите 
по чл. 205, т. 4;
5. резултатите от извършените изследвания и 
процедури, използваните лекарствени продукти, 
проведените консултации и други обстоятелства, 
които не са изрично посочени в документ № 1, се 
вписват в болничната медицинска документация 
съгласно изисквания на министъра на здравеопазва­
нето и утвърдените в лечебното заведение правила;
6. всички медико-диагностични изследвания 
се обективизират само с оригинални документи, 
които задължително се прикрепват към ИЗ; рент­
геновите филми или друг носител на рентгенови 
образи се прикрепват към ИЗ; резултатите от 
рентгенологичните изследвания се интерпретират 
от специалист по образна диагностика съгласно 
медицински стандарт „Образна диагностика“; в 
случай че оригиналните документи са необходими 
на пациента за продължение на лечебно-диагнос­
тичния процес или за експертиза на здравословно 
състояние, това се вписва в ИЗ срещу подпис на 
пациента и в епикризата;
7. в случай, че рентгенологичните изследвания 
се записват само на електронен носител, копие 
от електронния носител се предоставя на пациен­
та при дехоспитализацията срещу заплащане по 
определена цена от лечебното заведение; рентге­
нологичната находка се съхранява в базата данни 
на лечебното заведение;
8. при извършване на ултразвуково изследване 
в ИЗ се прилага снимка от извършената ехогра­
фия; вкл. и при интервенционални процедури, 
под ехографски контрол; снимката задължително 
съдържа  апаратната дата на извършването;
9. при извършване на ЕКГ същата съдържа 
дата на извършването, име на пациента и подпис 
на извършилия изследването; 
10. при извършване на изследвания с графично 
изображение – ЕМГ, ЕЕГ и др., същите съдържат 
апаратната дата на извършването, име и подпис 
на разчелия изследването; 
11. всички извършени изследвания с графично 
изображение се прилагат задължително към ИЗ;
12. при извършване на инвазивни/интервен­
ционални процедури се изготвя  протокол за 
интервенционална диагностика и/или лечение и 
се подписва от специалиста/и, извършили процеду­
рата, който съдържа дата и време на извършване;
13. при извършване на ендоскопско изследване 
в ИЗ се прилага „Ендоскопски протокол“, който 
съдържа дата и час на извършване;
14. използваните в хода на лечението на ЗЗОЛ 
лекарства (вид, доза – еднократна и/или дневна, 
курс на лечение) задължително се отбелязват в 
лекарствен или реанимационен  или температурен 
лист на пациента, в ИЗ и в епикризата;
15. скъпоструващите лекарства и/или кон­
сумативи, включени в лечебно-диагностичния 
алгоритъм и влизащи или не в цената на КП, 
които са приложени при лечението на пациент 
по КП, се отбелязват във „Фиш за приложение 
на съответното лечебно средство и/или консума­
тиви“, който става неразделна част от ИЗ; копие 
от фиша се представя заедно с направлението за 
хоспитализация и се съхранява в РЗОК;
16. изписването/превеждането към друго лечеб­
но заведение се документира във: „ИЗ“, в част III 
на „Направление за хоспитализация“ (бл. МЗ-НЗОК 
№ 7) и в епикризата; медицинските критерии за 
дехоспитализация, отразяващи изхода от заболя­
ването, се документират в ИЗ при изписването 
на пациента и в епикризата;
17. в случай, че пациентът се изписва с диагноза 
за заболяване, включено в Наредба № 39 от 2004 г., 
същият се насочва за диспансерно наблюдение.
Раздел V
Цени, условия и ред за заплащане на болнична 
помощ
Чл. 214. Заплащаното по чл. 216 включва:
1. медико-диагностични изследвания, медицин­
ски процедури и прегледи, необходими за удосто­
веряване на необходимостта от хоспитализация;
2. медицински дейности по КП съгласно при­
ложение № 18 и услуги, включващи професионал­
ни грижи и диетично хранене, предоставени на 
пациентите по време на тяхната хоспитализация;
3. медицинска експертиза на временната не­
работоспособност на пациентите;
4. до два контролни прегледа в лечебно за­
ведение – изпълнител на болнична помощ, при 
явяване на пациента в рамките на един месец след 
изписване, задължително записани в епикризата;
5. при промяна на терапията във връзка с при­
дружаващо хронично заболяване лекарствата за 
периода на хоспитализация се осигуряват от лечеб­
ното заведение – изпълнител на болнична помощ.
Чл. 215. Заплащането по чл. 214 е за ЗЗОЛ, 
хоспитализирани след влизане в сила на договора 
между НЗОК и съответния изпълнител на бол­
нична помощ. 
Чл. 216. Цени на КП:
№ 
по 
ред
Име на клиничната пътека
Цена
(лв.)
1
2
3
1
Исхемичен мозъчен инсулт без тром­
болиза
693
2
Исхемичен мозъчен инсулт с тромболиза
2 090